Mestská časť Bratislava – Nové Mesto

Materiál na rokovanie
Miestneho zastupiteľstva
Dňa 16.6.2011

D O D A T O K   č. 1
k  ROKOVACIEMU PORIADKU
Miestneho zastupiteľstva mestskej časti Bratislava - Nové Mesto

Predkladá:							Materiál obsahuje:
Ing. Ľudovít Kollárik						1. Návrh uznesenia
prednosta MÚ							2. Dôvodovú správu
								3. Základný materiál

Spracovateľ:							Stanovisko právnej skupiny:
Júlia Červenková	- priložené osobitne
vedúca	 
organizačného referátu				  

Na rokovanie prizvať:
- spracovateľa

Jún 2011

Návrh uznesenia

Miestne zastupiteľstvo

s c h v a ľ u j e

dodatok č. 1 k Rokovaciemu poriadku Miestneho zastupiteľstva mestskej časti Bratislava - Nové Mesto

a./ s pripomienkami
b./ bez pripomienok

DÔVODOVÁ  SPRÁVA

Zákonom č. 507/2010 Z. z. ktorým sa mení a dopĺňa zákon SNR č. 138/1990 Zb. o majetku obcí v znení neskorších predpisov došlo k zmene v znení ustanovenia § 9a ods. 8 písm. e). Z tohto ustanovenia vyplýva, že pri prevodoch majetku obce z dôvodov hodných osobitného zreteľa rozhoduje obecné zastupiteľstvo trojpätinovou väčšinou všetkých poslancov. V ustanovení § 9a ods. 9 písm. c) tejto novely zákona o majetku obcí sa uvádza, že trojpätinovou väčšinou všetkých poslancov rozhoduje obecné zastupiteľstvo i pri nájmoch majetku obce z dôvodu hodného osobitného zreteľa.
Navrhovanou zmenou v článku 3 odsek 7 bod 7.3. sa zakotvuje v rokovacom poriadku možnosť zasielať materiály poslancom prostredníctvom e-mailovej pošty.
Predloženým dodatkom sa aplikuje do Rokovacieho poriadku Miestneho zastupiteľstva mestskej časti Bratislava - Nové Mesto zmena v právnej úprave obecného majetku   a umožňuje sa zasielanie materiálov pre poslancov zasielať e-mailom.

Mestská časť Bratislava –Nové Mesto

/NÁVRH/

Dodatok č. 1
k Rokovaciemu poriadku Miestneho zastupiteľstva
 mestskej časti Bratislava - Nové mesto zo dňa 22.6.2010

Miestne zastupiteľstvo mestskej časti Bratislava - Nové Mesto v súlade so zákonom SNR                       č. 377/1990 Zb. o hlavnom meste Slovenskej republiky Bratislave v znení neskorších predpisov, zákonom SNR č. 369/1990 Zb. o obecnom zriadení v znení neskorších predpisov, čl. 18 ods. 6 Štatútu hlavného mesta Slovenskej republiky Bratislavy v znení neskorších dodatkov a čl. 7 ods. 2 Štatútu mestskej časti Bratislava - Nové Mesto sa uznieslo na tomto Dodatku k Rokovaciemu poriadku Miestneho zastupiteľstva mestskej časti Bratislava - Nové mesto zo dňa 22.6.2010
 
Čl.  1

Rokovací poriadok Miestneho zastupiteľstva mestskej časti Bratislava - Nové mesto zo dňa 22.6.2010 schválený uznesením Miestneho zastupiteľstva mestskej časti Bratislava - Nové Mesto             č. 23/09 zo dňa 22.6.2010 sa mení  takto:

1. V článku 3 odsek 7 bod 7.3. znie:
    „7.3. Poslancom miestneho zastupiteľstva sa materiály doručujú prostredníctvom osobitných schránok zriadených vo vstupnom vestibule budovy miestneho úradu, ktoré si prevezmú                  v určených termínoch, prostredníctvom doručovacieho styku a to na základe spôsobu určeného poslancom alebo na e-mailovú adresu určenú poslancom.“.

2. V článku 6 odsek 10 sa za druhú vetu vkladá:
    „Uznesenie o schválení koncesnej zmluvy, prevodu majetku obce z dôvodu osobitného zreteľa a nájmu majetku obce z dôvodu osobitného zreteľa je platné ak zaň hlasuje trojpätinová väčšina všetkých poslancov.“.

Čl. 2

/1/ Dodatok č. 1 schválilo Miestne zastupiteľstvo MČ Bratislava - Nové Mesto uznesením                     č. ........... zo dňa .......... .

/2/ Tento dodatok nadobúda účinnosť dňom schválenia.

Bratislava ............. 2011 

                                                                                                       Mgr. Rudolf Kusý
                                                                                                                starosta